b'\n_START_ARTICLE_\nLionel Messi\n_START_SECTION_\nZa\xc4\x8detki\n_START_PARAGRAPH_\nLionel Andres Messi se je rodil 24. junija 1987 v Rosariu v Argentini. Je tretji od \xc5\xa1tirih otrok v dru\xc5\xbeini. Njegov o\xc4\x8de je Jorge Messi, ki je bil zaposlen kot direktor podjetja v Argentini. Njegova mama Celia Cuccittini je bila izdelovalka magnetov. Vsi \xc4\x8dlani dru\xc5\xbeine so obo\xc5\xbeevali nogomet, zato je tudi Lionel \xc5\xbee od otro\xc5\xa1tva neumorno brcal \xc5\xbeogo. Nogomet je igral s starej\xc5\xa1ima bratoma Rodrigom in Matiasom ter z bratrancema Maximilianom in Emanuelom. Pri \xc5\xa1tirih letih je za\xc4\x8del igrati nogomet pri doma\xc4\x8dem klubu Grandoli, kjer ga je treniral njegov o\xc4\x8de. Pri nogometu ga je najbolj spodbujala in podpirala njegova babica Celia. Ta je malo pred njegovim 11. rojstnim dnevom umrla. Njena smrt ga je zelo prizadela. Od tedaj vsak dose\xc5\xbeen zadetek posveti babici in Bogu, kar je opazno med njegovim praznovanjem zadetka v igri._NEWLINE_Pri \xc5\xa1estih letih je za\xc4\x8del trenirati pri nogometnem klubu Newell\'s Old Boys. Med \xc5\xa1estletnim igranjem pri klubu je dosegel skoraj 500 zadetkov in dobil naziv \'\'Machine of 87.\'\' Njegova profesionalna kariera se je malo stemnila, ko so mu pri 10. letih odkrili, da mu primanjkuje rastnega hormona. Dru\xc5\xbeina je morala kljub zdravstvenemu zavarovanju pla\xc4\x8devati \xc5\xa1e 925 evrov na mesec. Klub, za katerega je Messi igral, je sprva obljubil pla\xc4\x8dilo stro\xc5\xa1kov zdravljenja, vendar se pozneje tega ni dr\xc5\xbeal.\n_START_SECTION_\nFC Barcelona\n_START_PARAGRAPH_\nMessijev neuradni debi s katalonskim klubom je bil na tekmi proti FC Portu 16. novembra leta 2003. Manj kot leto za tem, pa je \xc5\xbee nastopil na svoji prvi uradni tekmi za Barcelono. To je bilo na tekmi proti FC Espanyolu 16. oktobra leta 2004 in s tem postal eden najmlaj\xc5\xa1ih igralcev ki je zaigral za prej omenjen klub ter najmlaj\xc5\xa1i, ki je zaigral za klub iz Katalonije in zaigral v La Ligi. Ko je za svoj klub zadel svoj prvi gol proti klubu Albacete Balompi\xc3\xa9 1. maja 2005 je bil star komaj 17 let, 10 mesecev in 7 dni. S tem je postal najmlaj\xc5\xa1i igralec, ki je kadarkoli zadel v La Ligi ter igral za Barcelono. Barcelona mu je pla\xc4\x8dala zdravljenje v zameno pa je Messi \xc5\xa1e zdaj zvest Barceloni\n_START_SECTION_\nArgentina U20\n_START_PARAGRAPH_\nPrvo prilo\xc5\xbenost za igranje za reprezentanco je dobil junija 2004 v Paragvaju. Leta 2005 je bil \xc4\x8dlan reprezentance na U20 svetovnem prvenstvu na Nizozemskem. Bil je izbran tudi za najbolj\xc5\xa1ega igralca tega turnirja.\n_START_SECTION_\nDr\xc5\xbeavna reprezentanca\n_START_PARAGRAPH_\n4. avgusta 2005 je Jose Pekerman Messija vpoklical v Argentinsko dr\xc5\xbeavno reprezentanco. Zanjo je debitiral 17. avgusta 2005 proti Mad\xc5\xbearski. V igro je vstopil \xc5\xa1ele v 63. minuti, nato pa jo je spet zapustil. Prva tekma za reprezentanco v kateri je igral le na koncu je bila proti Paragvaju, 3. septembra. Igral je le zadnjih 8 minut. Po tekmi je komentiral\xc2\xa0:"To je bil moj ponoven derbi. Prvi je bil malo kraj\xc5\xa1i."\n_START_SECTION_\nSezona 2005/06\n_START_PARAGRAPH_\n16. septembra je FC Barcelona posodobila pogodbo z Messijem. Tokrat so mu spremenili vi\xc5\xa1ino pla\xc4\x8de ter mu pogodbo podalj\xc5\xa1ali do leta 2014. Messi je dobil zraven Argentinskega \xc5\xa1e  \xc5\xa0pansko dr\xc5\xbeavljanstvo ter s tem pravico do nastopanja v Prvi \xc5\xa1panski ligi. Pred tem to ni bilo mogo\xc4\x8de,ker bi Barcelona s tem imela preve\xc4\x8d tujih igralcev - igralcev ki niso Evropejci. Messijev prvi derbi v Ligi prvakov je bil na tekmi proti italijanskem Udineseju. Odigrana je bila 25. septembra. Navdu\xc5\xa1il je z nekaj odli\xc4\x8dnimi podajami in s tehni\xc4\x8dnimi sposobnostimi in bil pri\xc4\x8da glasnim in navdu\xc5\xa1enim ovacijam na svoj ra\xc4\x8dun s tribun Camp Nou-a. Decembra istega leta ga je Italijanska \xc5\xa1portna revija Tuttosport razglasila za "Golden Boy" (Zlatega de\xc4\x8dka) in s tem je dobil nagrado za najbolj\xc5\xa1ega nogometa\xc5\xa1a U20. Zmagal je pred Waynom Rooneyem, Lukasom Podolskim in Christianom Ronaldom._NEWLINE_Messi je zadel 6 golov v 17 nastopih v \xc5\xa0panski ligi ter 1 zadetek v \xc5\xa1estih nastopih v Ligi prvakov. Privadil se je na velik tempo z velikih tekem in to je Barceloni zelo pomagalo  pri zmagah v gosteh proti Realu iz Madrida ter Londonskemu Chelseajem v Ligi prvakov. S tem je dobil spo\xc5\xa1tovanje in zaupanje v samega sebe. Messijeva sezona se je pred\xc4\x8dasno, natan\xc4\x8dneje 7. marca 2006, kon\xc4\x8dala, ko si je po\xc5\xa1kodoval mi\xc5\xa1ico na povratni tekmi proti Chelseaju._NEWLINE_Zaradi po\xc5\xa1kodbe ni bil zmo\xc5\xbeen igrati 2 meseca po koncu sezone pa se je vrnil in odigral Svetovno prvenstvo v nogometu 2006 v Nem\xc4\x8diji. Lionel je bil v reprezentanco vpoklican 15. maja 2006. Odigral je prijateljsko pripravljalno tekmo proti Argentinski nogometni reprezentanci do 20 let kjer je igral 15 minut ter prijateljsko tekmo proti Angoli kjer je igral od 64. minute . Bil je joker s klopi za zmago proti Slonoko\xc5\xa1\xc4\x8deni obali. Z naslednjo tekmo proti Srbiji in \xc4\x8crni gori je postal najmlaj\xc5\xa1i igralec, ki je zaigral za Argentinsko reprezentanco na Svetovnem prvenstvu ter zadel gol v igro je pri\xc5\xa1el v 74. minuti ko je zamenjal Maxa Rodrigueza. Bil je podajalec pri zadetku Hernana Crespa samo minuto po svojem vstopu na igri\xc5\xa1\xc4\x8de. Zabil pa je tudi zadetek za kon\xc4\x8dno zmago s 6:0 in to ga je postavilo za najmlaj\xc5\xa1ega strelca turnirja. Messi je za\xc4\x8del tekmo proti Nizozemski, ki se je kon\xc4\x8dala s 0:0. V tekmi osmine finala je Messi pri\xc5\xa1el v igro v 84. minuti ko je bil izid 1:1. Argentina je za zmago potrebovala podalj\xc5\xa1ke. Na zadnji tekmi Argentine na tem prvenstvu proti Nem\xc4\x8diji je Messi sedel na klopi.\n_START_SECTION_\nSezona 2006/07\n_START_PARAGRAPH_\nKonstantna visoka pripravljenost je kljubovala temu, da skoraj nobene tekme ni ve\xc4\x8d za\xc4\x8del na klopi ali na njej presedel vsotekmo. Zaradi po\xc5\xa1kodb nekaj napadalcev je imel Messi prilo\xc5\xbenost pokazati svojo dejansko pripravljenost, ki je bila zelo dobra na tekmi proti Realu in Chelseaju. 12. novembra 2006 se je po\xc5\xa1kodoval na tekmi proti Realu Zaragozi, ta po\xc5\xa1kodba ga je od nogometnih igri\xc5\xa1\xc4\x8d oddaljila za 3 mesece. V tem \xc4\x8dasu so se zanj zanimali pri Interju iz Milana vendar iz tega na koncu ni bilo ni\xc4\x8d. Na igri\xc5\xa1\xc4\x8de se je vrnil na tekmi proti Racing Santanderju 11. februarja v igro je pri\xc5\xa1el v drugem pol\xc4\x8dasu. Riykaard je z njim delal zelo pazljivo in na za\xc4\x8detku ni odigral v celoti. \xc4\x8cez en mesec pa jo je odigral vso. To je bilo na tekmi proti Real Madridu. Ta El Clasico se je zgodil 10. marca. Spet je zaigral v slogu najbolj\xc5\xa1ih nogometa\xc5\xa1ev med katere pravgotovo spada in zabil vse tri gole za svoj klub za kon\xc4\x8dni izid 3:3. Barcelona je tekmo kon\xc4\x8dala samo s 10 mo\xc5\xbemi na igri\xc5\xa1\xc4\x8du. Postal je prvi igralec po Ivanom Zamoranom za Real Madrid (sezona 1994-95) in po Romariu za FC Barcelono (sezona 1993-94), ki je na El Clasicu naredil hat-trick. Postal je tudi najmlaj\xc5\xa1i, ki je zadel na tem derbiju v vsej zgodovini. S to tekmo je Messi za\xc4\x8del svojo najbol\xc5\xa1o formo v svojem klubu. Tudi ve\xc4\x8dkrat je zadel natan\xc4\x8dneje 11 krat v 14 liga\xc5\xa1kih tekmah. Kljub vsemu temu pa Barcelona ni osvojila naslova \xc5\xa0panskega prvaka._NEWLINE_Messi je dobil vzdevek "New Maradona" (novi Maradona) zaradi tega ker je Messi zadel dva zelo podobna gola kot Maradona - najbolj slavna gola vseh \xc4\x8dasov (oba proti Angliji na Svetovnem prvenstvu leta 1986 v Mehiki. Prvi izmed dveh Messijevih golov je bil na tekmi proti Getafeju, ki je bil zelo podoben Maradoninem golu proti Angliji poznan kot "Goal of the Century". \xc5\xa0panci so Messiju nadali vzdevbek "Messidona". Gola sta bila zelo podobna oba sta pretekla pribli\xc5\xbeno 62 metrov, oba sta preigrala \xc5\xa1est nasprotnih igralcev in \xc5\xa1e vratarja ter zadela iz zelo podobnega polo\xc5\xbeaja. Drugi gol pa je gol z bo\xc5\xbejo roko ("Hand of God goal"), ki ga je Messi dosegel proti Espanyolu, Maradona pa seveda proti Angliji\n_START_SECTION_\nCopa America 2007\n_START_PARAGRAPH_\nSvojo prvo tekmo na Copa America je Messi odigral 29. junija 2007. Na tej tekmi je Argentina premagala ZDA s 4:1. Messi je pokazal svojo sposobnosti kot playmaker ali po na\xc5\xa1e graditelj igre. Bil je podajalec pri Crespovem golu in tudi sam je spro\xc5\xbeil nekaj res dobrih strelov na gol. Tevez je zamenjal Messija v 79. minuti in dosegel gol minuto kasneje._NEWLINE_Njegova druga tekma je bila proti Kolumbiji na kateri je izsilil enajstmetrovko, ki jo je nato uspe\xc5\xa1no realiziral Crespo. To je bil zadetek za 1:1. Delno je bil vpleten tudi v drugi gol Argentine, ki ga je zadel Juan Roman Riquelme iz prostega strela ter s tem Argentino povedel v vodstvo s 3:1. Nato je Argentina zadela \xc5\xa1e \xc4\x8detrti\xc4\x8d in si zagotovila \xc4\x8detrtfinale._NEWLINE_Na tretji tekmi proti Paragvaju je selektor Messija spo\xc4\x8dil, saj je Argentina imela \xc4\x8detrtfinale \xc5\xbee zagotovljeno. V 64. minuti je s klopi zamenjal Estebana Cambiassa. V 79. minuti je pripravil zadetek za Javierja Mascherana. _NEWLINE_V \xc4\x8detrtfinalu je Argentina s 4:0 premagala Peru. Riquelme je podal do Messija, ta pa je dosegel drugi gol Argentincev na tej tekmi. Na koncu je zmagala Argentina z rezultatom 4:0. _NEWLINE_V polfinalu je bila na vrsti Mehika. Messi je zadel gol po napaki mehi\xc5\xa1kega vratarja Oswalda Sancheza. Argentina je tekmo dobila z rezultatom 3:0. _NEWLINE_Spodletelo pa jim je v finalu. S slab\xc5\xa1o igro so izgubili proti Braziliji s 3:0. Takrat je Argentina pokazala dale\xc4\x8d najslab\xc5\xa1o igro na prvenstvu.\n_START_SECTION_\nSezona 2007/08\n_START_PARAGRAPH_\nMessi je v enem tednu zadel 5 golov. Uspe\xc5\xa1no je nadome\xc5\xa1\xc4\x8dal po\xc5\xa1kodovanega Ronaldinha, in 22. septembra zabil 2 gola proti FC Savilli. Nekaj dni prej je v Ligi prvakovzadel za Barcelono   proti Lyonu. Tako so zmagali s 3:0 na doma\xc4\x8dem igri\xc5\xa1\xc4\x8du. Messi je ponovno zadel. Tokrat na tekmi z Realom iz Zaragoze. Zmagovalci so bili FC Barcelona_NEWLINE_Izbran je bil v FIFPro World XI Player Award v kategorijo napadalcev. Bralci \xc5\xa0panskega \xc5\xa1portnega \xc4\x8dasopisa Diario Marca so ga s 77% glasov razglasili za trenutno najbolj\xc5\xa1ega igralca na svetu. Tudi \xc4\x8dasopisa El Mundo Deportivo in Sport sta ga predlagala za dobitnika Zlate \xc5\xbeoge. Enako sta menila tudi Franz Beckenbauer in Johan Cruyff. Da je Messi najbolj\xc5\xa1i nogometni igralec na zemlji so menili tudi Ronaldinho, Samuel Eto\'o, Frank Rijkaard, V\xc3\xadctor Fern\xc3\xa1ndez, Bernd Schuster, Guti, Raul, Gianluca Zambrotta, Francesco Totti, Diego Armando Maradona in mnogi drugi.\n_START_SECTION_\nSezona 2009-11\n_START_PARAGRAPH_\nV sezoni 2009-11 je bil Messi nenadomestljiv \xc4\x8dlen Barcelone, saj je dosegel 38 golov na 51 liga\xc5\xa1kih obra\xc4\x8dunih in v vseh tekmovanji kar 100 zadetkov, s \xc4\x8dimer je podrl klubski rekord. _NEWLINE_V prvi sezoni pod vodstvom Pepa Guardiole je Messi igral v glavnem na polo\xc5\xbeaju desnega krilnega napadalca. Na El Clasicu pa je zaigral na pozicija, na kateri je osrednji napadalec pomaknjen za oba krilna napadalca( ,,False 9\'\'). Na tisti tekmi je dosegel 2 zadetka, s \xc4\x8dimer je Barceloni pripomogel do zmage s kar 6:2. To je bila do tedaj najve\xc4\x8dja zmaga Barcelona proti Real Madridu na stadionu Santiago Bernabeu. 13. maja je Barcelona osvojila pokal Cope del Rey. V finalu je ugnala Athletic Bilbao s kar 4-1( na tekmi je Messi dosegel 2 zadetka in 2 asistenci). _NEWLINE_V Ligi prvakov je dosegel 9 golov in postal najmlaj\xc5\xa1i igralec tega elitnega tekmovanja, ki je zadel gol. V \xc4\x8detrt finalu Lige prvakov je Barcelona ugnala Bayern iz M\xc3\xbcnicha. Messi je dosegel 2 zadetka in prispeval dve podaji za zadetek. S tem uspehom so Messiju ponudili novo pogodbo z Barcelono, ki je bila podpisana 18. septembra in velja do leta 2016. Pogodba pa ima tudi klavzulo, s \xc4\x8dimer bi Messi moral pla\xc4\x8dati 250 milijonov evrov prestopne kazni. Pri 22 letih je Messi prejel presti\xc5\xbeno nagrado Ballon d\'Or in vklju\xc4\x8den je bil v postavo leta, v kateri je tudi sam zmagal.\n_START_SECTION_\n2012: Rekordno leto\n_START_PARAGRAPH_\n7. marca, dva tedna kasneje, ko je zadel 4 zadetke v LaLigi proti Valencii, je zadel 5 zadetkov v Ligi prvakov proti ekipi Bayer Leverkusen in se zapisal v zgodovino tekmovanja kot edini igralec, ki mu je to uspelo. V tej sezoni je zadel 14 zadetkov (Liga prvakov) in vpisal 5 asistenc s \xc4\x8dimer je izena\xc4\x8dil rekord z Jos\xc3\xa9 Altafinisa iz sezone 1962-63. Ravno tako je postal edini igralec, po Gerd M\xc3\xbcllerju, ki je bil najbolj\xc5\xa1i strelec v \xc5\xa1tirih tekmovanjih. \xc5\xa0e dva tedna kasneje, 20. marca, po hat-tricku proti Granadi, je postal najbolj\xc5\xa1i strelec Barcelone pri samo 24-ih letih z 232 goli. Do tedaj je 57 let rekord pripadal C\xc3\xa9sar Rodr\xc3\xadguezu. _NEWLINE_Vendar kljub Messijevem uspehu, se je zlata doba Barcelone, ki jo je takrat vodil Pep Guardiola, po \xc5\xa1tirih letih kon\xc4\x8dala.  \xc4\x8ceprav je klub tistega leta osvojil Copo Del Rey, je \xc5\xa1pansko ligo izgubil proti Real Madridu in v Ligi Prvakov so bili v polfinalu premagani s strani Chelsea. Sezono je kon\xc4\x8dal kot njabolj\xc5\xa1i strelec \xc5\xa0panije in celotne Evrope \xc5\xbee drugi\xc4\x8d., s 50-imi goli v LaLigi (rekord) in 73-imi goli v vseh tekmovanjih. S tem, je premagal ekord Gerd M\xc3\xbcllerja (67 golov) iz sezone 1972-73 in postal edini nogometa\xc5\xa1 v nogometni zgodovini Evropskih klubov  s tako visokim \xc5\xa1tevilom zadetkov. _NEWLINE_Pod vodstvom Tita Villanove, ki je Messija treniral \xc5\xbee pri 14-ih letih, je Messi pomagal Barceloni z za\xc4\x8detkom najbolj\xc5\xa1e sezone v klubu. Na polovici sezone so imeli \xc5\xbee 55 to\xc4\x8dk kar je tudi rekord v Prvi \xc5\xa0panski ligi. Ko je 9. decembra zadel dva gola proti Real Betisu, je podrl \xc5\xa1e dva rekorda. Premagal je rekord C\xc3\xa9sar Rodr\xc3\xadgueza  v zadetih golih (190 zadetkov) in tako postal najbolj\xc5\xa1i strelec LaLige in \xc5\xa1e rekord Gerd M\xc3\xbcllerja v zadetih golih v koledarskem letu. Do tedaj je bil rekord 85 golov iz sezone 1972, ki jo je Gerd igral za Bayern Munich in\xc2\xa0reprezentanco Nem\xc4\x8dije. Messi je M\xc3\xbcllerju poslal podpisan dres s \xc5\xa1tevilko 10 na katerem je pisalo \' s spo\xc5\xa1tovanjem in ob\xc4\x8dudovanjem\', ko je premagal njegov rekord, ki je trajal kar 40 let. Pri koncu leta je Messi zadel \xc5\xbee 91 golov v vseh tekmovanjih za Barcelono in Argentino. S tem dose\xc5\xbekom si je prislu\xc5\xbeil tudi mesto v Knjigi rekordov. Ker pa to ni bilo dovolj, je osvojil \xc5\xa1e \xc4\x8detrto zlato \xc5\xbeogo in s tem postal edini igralec na svetu, ki mu je to kdaj uspelo.'